पाएं अपने शहर की ताज़ा ख़बरें और फ्री ई-पेपरडाउनलोड करें
एनडीपीएस एक्ट के दो मामलों में पुलिस ने 5 किलो डोडे चूरा पोस्त, बाइक, 20 ग्राम अफीम, 38 ग्राम हैरोइन व 35000 रुपए ड्रग मनी सहित दो व्यक्तियों को गिरफ्तार किया है। पहले मामले में थाना लंबी के सहायक थानेदार शर्मजीत सिंह ने बताया कि जब वह पुलिस सहित गांव शेरावाली पहुंचे तो गांव तरमाला की ओर से एक युवक बाइक पर आ रहा था, जिसने बाइक पर प्लास्टिक का गट्टा रखा हुआ था जो पुलिस को देखकर पीछे मुड़ने लगा। पुलिस ने व्यक्ति को काबू कर उसके गट्टे की तलाशी ली तो उसमें से 5 किलो डोडे चूरा पोस्त बरामद हुआ। आरोपी की पहचान कर्म सिंह वासी गांव शेरावाली के रूप में हुई। दूसरे मामले में थाना सिटी मलोट पुलिस ने मलोट के दविंदरा रोड पर युवक को देखा जिसके पास थैली थी जो थैली फेंक भागने की कोशिश करने लगा। पुलिस ने युवक को काबू कर थैली की तलाशी ली तो उसमें से 20 ग्राम अफीम, 38 हैरोइन व 35000 रुपए ड्रग मनी बरामद हुई। आरोपी की पहचान आशू कुमार वासी मलोट के रूप में हुई। पुलिस ने दोनों के खिलाफ मामला दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn